༄༅། ། རྒྱལ་བ་ཀུན་གྱི་ཡེ་ཤེས་གཅིག་བསྡུས་ནས། ། སྙིང་རྗེའི་དབང་གིས་གདུག་
ཅན་འདུལ་བའི་ཕྱིར། ། མི་བཟད་སྲིན་པོ་ཁྲོས་པའི་སྐུར་སྟོན་པ། ། འཇམ་དཔལ་ཀླུ་ཡི་
གཤེད་ལ་གསོལ་བ་འདེབས། ། དྲིན་ཅན་བླ་མ་མཆོག་དང་དབྱེར་མེད་པའི། ། ལོག་འདྲེན་
ཚར་གཅོད་བཅོམ་ལྡན་རིག་པའི་རྒྱལ། ། སྐྱབས་ཀུན་འདུས་པའི་ངོ་བོར་གསོལ་འདེབས་
ན། ། མྱུར་བ་མྱུར་བར་ཐུགས་རྗེས་དགོངས་མཛོད་ལ། ། བདག་སོགས་ལས་ཀྱིས་མནར་
བའི་འགྲོ་རྣམས་ཀྱི། ། ནད་དང་སྡུག་བསྔལ་རྒྱུ་དང་བཅས་པ་ཀུན། ། ཐུགས་རྗེའི་ཆབ་
ཀྱིས་མྱུར་དུ་ཞི་མཛད་ནས། ། འཕྲལ་ཡུན་དགའ་བདེས་འཚོ་བར་བྱིན་གྱིས་རློབས། །
ལས་ངན་སྟོབས་ཀྱིས་དབང་མེད་བསྐུལ་བ་ཡིས། ། ནད་བདག་གདོན་གྱི་རིགས་སུ་གྱུར་
རྣམས་ཀྱང་། ། ནད་དང་ཟུག་རྔུ་གདུག་པའི་བསམ་སྦྱོར་ཀུན། ། ཞི་ཞིང་བླ་མེད་བདེ་ལ་
སྦྱོར་དུ་གསོལ། ། འགྲོ་བའི་སྡུག་བསྔལ་ལས་ཉོན་སྒྲིབ་པ་ཀུན། ། བདག་ལ་སྨིན་ནས་མར་
གྱུར་འགྲོ་བ་ཀུན། ། ཟག་མེད་བདེ་བ་མཆོག་གི་གོ་འཕང་ལ། ། བདག་ཉིད་གཅིག་པུས་
འགོད་པར་བྱིན་གྱིས་རློབས། ། ཞེས་པ་འདི་ནི་དད་ལྡན་རྒྱ་མཚོ་ནས་བསྐུལ་ངོར། ༧ རོང་ཆེན་སྤྲུལ་མིང་
བ་བློ་བཟང་འཕྲིན་ལས་ཀྱིས་སྦྱར་བའོ། །